《安期生》
明代·郑善夫

人言千岁公，昔在阜乡亭。卖药青海上，徒闻千岁名。

双留赤玉舄，珍重报秦庭。东指蓬莱顶，风波连紫冥。

河津不可渡，谁识安期生。

作者简介：（1485—1523）福建闽县人，字继之，号少谷。弘治十八年进士。授户部主事，榷税浒墅。愤嬖幸用事，弃官归。正德中，起礼部主事，进员外郎。谏南巡，受廷杖，力请归。嘉靖初，以荐起为南京吏部郎中，途中病死。工画善诗。有《少谷集》、《经世要谈》。